runetrust/blame-folketinget-dk huggingface dataset:
Aaja Chemnitz Larsen (IA), 2019-04-02:
For med en mere offensiv militær tilstedeværelse i Arktis de seneste par år, bl.a. fra russiske og kinesiske ubåde i Grønlands farvand, og flere militære baser i området omkring Arktis, er det en absolut nødvendighed, at overvågningen i Grønland bliver styrket.
Jakob Engel-Schmidt (M), 2023-04-20:
Men jeg er også et konstruktivt menneske og en konstruktiv minister, og derfor har jeg bedt mine kollegaer, der sidder i logen herovre, om hurtigst muligt at skaffe Tinget en samlet oversigt over, hvor mange midler vi hvert år bruger på bevaring af vores fortidsminder, kulturarv, slotte og andre bygninger og institutioner, så vi på den måde kan debattere
Zenia Stampe (RV), 2023-10-26:
Altså, hvad vi ikke efterhånden også har af særparagraffer, fordi vi ikke kan nøjes med de paragraffer, vi har i straffeloven, men skal have en særlig paragraf for den ene og den anden og den tredje type kriminalitet, og nu skal vi også have særlige regler for, om man må afsone med fodlænke for den ene eller den anden eller den tredje type kriminalitet.
Jens Joel (S), 2015-03-10:
Så skal jeg lige være sikker på, om jeg forstår, hvad det er, Enhedslisten i virkeligheden lægger op til, for vi kan jo godt diskutere, om vi synes brancheaftalen er nok, om den i øvrigt ville være nok, hvis det var den, man havde på sigt, og hvor lang tid vi skal bruge det her.
Kristian Thulesen Dahl (DF), 2017-10-05:
Jeg havde egentlig tænkt noget andet, men da jeg så hørte ordvekslingen om lærerkonflikten i sin tid, må jeg nok sige, at jeg godt nok lige fik lyst til alligevel at høre hr. Morten Østergaard om det, fordi jeg ikke synes, der blev givet noget svar.
Pernille Vigsø Bagge (SF), 2011-03-29:
Når man kigger på, hvad det er for nogle risikofaktorer, der er forbundet med at være mand i det danske samfund i dag – man dør tidligere, man er mere syg, man har større risiko for at blive misbruger, man sidder mere i fængsel, hvis man er mand end hvis man er kvinde osv. – er det jo meget relevant, at det ikke kun er akademikere med lang uddannelsesbaggrund, der sidder i en mandekommission eller et mandepanel og skal komme med gode anbefalinger til, hvad der skal ske.
Jeppe Kofod (S), 2002-01-22:
Jeg vil gerne spørge statsministeren, om der ikke er lidt selvmodsigelse i at sige, at regeringen vil fremme menneskerettigheder og har det højt på dagsordenen, samtidig med at det første konkrete skridt, man tager, er at nedlægge Det Danske Center for Menneskerettigheder, som jo er et internationalt anerkendt center, som har været et forbillede for mange andre centre rundtomkring i verden.
Egil Møller (DF), 2001-02-01:
Som tidligere nævnt kan Dansk Folkeparti tilslutte sig lovforslaget, men jeg vil afslutningsvis stille et spørgsmål til justitsministeren, nemlig om ministeren har overvejet, om vedtagelsen af dette lovforslag får indflydelse på en eventuel ny aftale mellem USA og Danmark om benyttelse af yderligere arealer på Grønland.
Ulla Tørnæs (V), 2002-04-12:
Jeg er meget enig med de ordførere, som har understreget, hvor vigtigt det er, at vi sikrer en regionalgeografisk spredning, hvor vi så med CVU-lovgivningen netop har dannet grundlaget for, at vi andre steder end i de traditionelle universitetsbyer med CVU-lovgivningen har skabt mulighed for at få nogle institutioner med en uddannelsesmæssig volumen af en kvalitet, hvilket netop er så betydningsfuldt rundtomkring i det danske samfund.
Jørn Jespersen (SF), 2001-04-27:
Jeg påpegede også, at EU's linje ikke har den kvalitet og progressive indstilling, som den burde have, og lad os tage et eksempel: »Alt andet end våben«-initiativet kunne have været et flot signal, for så kunne de allerfattigste lande få fri markedsadgang til vore markeder uden told og uden kvoter.
Keld Albrechtsen (EL), 2000-11-01:
Selv om der er sket væsentlige fremskridt, først og fremmest afholdelsen af lokalvalgene, står vi stadig væk med det problem, at vi har et dobbelt mandat, et mandat, der drejer sig om det multietniske, som Enhedslisten naturligvis støtter fuldt ud, og hvor der er et bredt flertal for, at det skal sikres, at alle befolkningsgrupper, også det serbiske mindretal, kan bo trygt og fredeligt i deres eget land.
Mette Frederiksen (S), 2021-03-16:
Jeg forsøger også i debatten i dag at gøre opmærksom på, at det er mennesker, der på et tidspunkt har haft et ophold i Danmark og for nogens vedkommende jo har haft stor tilknytning til Danmark, og som er rejst herfra og har tilsluttet sig en terrororganisation for at bekæmpe Danmark.
Søren Krarup (DF), 2008-12-17:
Det hørte jeg med stor glæde, også fordi jeg naturligvis er enig i det, og jeg hører det som ensbetydende med en kulturkamp, der er en kamp med en, jeg er lige ved at sige 100-årig tradition fra det 20. århundrede, nemlig det, jeg kalder kulturradikalisme - jeg kunne også bruge et lidt belastet udtryk og kalde systemet »politikken«, hvor det var kulturradikalismen, der faktisk i det 20. århundrede satte tonen i Danmark.
Mikkel Dencker (DF), 2008-02-05:
Jeg vil lægge ud med at løfte sløret for svaret på det store spørgsmål her i dag om, hvorvidt Dansk Folkeparti kan støtte, at der i stedet for et firecifret telefonnummer indføres et trecifret nummer som indgangsportal til det offentlige, og det kan jeg altså sige at vi godt kan støtte.
Flemming Møller Mortensen (S), 2010-04-06:
Jeg vil da sige tak til ordføreren for klar tale, for det her er jo klar tale: De Konservative vil ikke noget, som kan være med til at forbedre folkesundheden; De Konservative indser og vedkender sig ikke problemet med, at så mange udvikler hudkræft; De Konservative vedkender sig ikke, at Kræftens Bekæmpelse og WHO siger, at der er en direkte sammenhæng mellem brug af solarier og hudkræft.
Ole Stavad (S), 2005-09-06:
Jeg synes, vi har fat i et så spændende tema, at det næsten ville være synd at skifte spor, og jeg vil egentlig godt gå tilbage til det udgangspunkt, som hr. Morten Helveg Petersen havde for et øjeblik siden, nemlig ulandsbistanden, hvor jeg forstår, at Det Konservative Folkeparti og efter ordførerens udsagn også regeringen har et stærkt ønske om at samle tilslutning til, at ulandsbistanden i hvert fald ikke sænkes under M055S49805080KAJE.FM.FM Page 5056
Eva Kjer Hansen (V), 2007-05-23:
Endelig vil jeg bare til fru Line Barfod, der hele tiden kredser om det her med, at der ikke er råd til velfærd, sige: Sagen er jo, at de offentlige udgifter til service m.v. i den her regerings tid er øget med i alt 22 mia. kr. fra 2001 til 2005 målt i faste priser. Så sagen er, at der også er kommet flere penge til netop at satse på øget velfærd på de forskellige områder.
René Gade (ALT), 2017-03-30:
Set i lyset af, at vi i Danmark er ret dårlige til at investere i virksomheder og aktier – man er blevet vant til, at vi hellere skal investere i obligationer eller fast ejendom, sikkert fordi vi har lært, at det enten er mere sikkert eller simpelt hen mere lukrativt – så kunne vi godt tænke os at sætte fokus på beslutningsforslaget i dag, altså det at give større muligheder for at små og mindre virksomheder, også de unoterede, kunne modtage massiv støtte fra iværksættere eller borgere, der har lyst til at bidrage til det samfund, de er en del af.
Lene Espersen (KF), 2011-01-11:
Det er jo sådan, at retten til social sikring og adgangen til sociale ydelser er rettigheder, som indgår i en bilateral socialsikringsaftale, som Danmark i 1977 indgik med det daværende Jugoslavien, og den aftale om adgangen til sociale ydelser dækker også Serbien i dag.
Jann Sjursen (KRF), 2003-04-03:
Når vi ønsker at se spørgsmålet om, hvilke hjælpeforanstaltninger der er for f.eks. kommende trillingeforældre, også i lyset af denne her diskussion om fosterreduktion, så er det, fordi der netop skal være et alternativ, som fru Anne Baastrup rigtigt sagde.
Sophie Løhde (V), 2024-05-23:
Når vi om lidt stemmer om regeringens beslutningsforslag, er det forhåbentlig starten på noget nyt, starten på et fornyet fokus på det vigtige spørgsmål om organdonation, på vigtigheden af at tage stilling – at vi ikke længere bliver ved med bare at gøre mere af det samme uden for alvor at gøre en større forskel, for der er behov for ikke bare at fortsætte som hidtil.
Marianne Bigum (SF), 2025-05-16:
CONCITO vurderer, at op imod en tredjedel af Danmarks landmasse potentielt vil blive påvirket, og en COWI-analyse lavet for Realdania i 2017 anslår, at uden handling vil vi i Danmark om 100 år have udgifter på 43 mia. kr. om året til at udbedre skader på grund af oversvømmelse.
Christian Wedell-Neergaard (KF), 2005-03-15:
Og det er jo ganske væsentligt, hvordan det forløber, fordi kommunen er tillagt et ganske stort medansvar for leveringen af sundhedsydelser til sine egne borgere, og rammerne for det medansvar skal jo på en eller anden måde aftales: Hvordan skal det forløbe, og forløber det ordentligt?
Pia Gjellerup (S), 2002-03-20:
Når vi så ser på Danmark indefra, når vi er her, når vi er hjemme i vores boligområde, når vi er i en kommune eller vi er på en ældreinsitution eller på en uddannelsesinstitution, ja så vil vi opleve, at vi har uendelig meget - nogle gange meget forskellig - kraft til og ideer til og er fyldt af meninger om alt det, der kan blive bedre.
Line Barfod (EL), 2002-05-28:
Socialdemokraternes øvrige forslag vil vi gerne diskutere, og den formulering, der er i selve beslutningsforslaget, nemlig »at gøre erhvervsskolernes præmieringsordning ved frembringelse af uddannelsesaftaler mere hensigtsmæssig«, kan vi støtte. Så må jeg sige, at regeringens vanvittige spareplaner for erhvervsuddannelserne jo ikke gør det lettere for skolerne at skulle skaffe flere praktikpladser.
Børge Klit Johansen (KRF), 2001-04-04:
Med hensyn til muligheden for at udlægge besigtigelser til vurderingssekretariatet er jeg umiddelbart lidt forbeholden, men vil ikke afvise tanken totalt, men udgangspunktet må være, at det er vurderingsmændene, der har ekspertisen, og at det i det enkelte tilfælde er vurderingsmændene, der uddelegerer til sekretariatet, så man ved, hvem der er hoved og hale i den sammenhæng. Og i det omfang, en udlægning kan tjene det overordnede formål med dette lovforslag, netop at højne ekspertisen og kvaliteten, så vil vi være positive over for det. Jeg er ikke overbevist om, at de administrative konsekvenser er beskrevet vel nok.
Jørn Jespersen (SF), 2002-01-10:
Det er ikke ret tit, at en regering er i stand til at lave forringelser og nedskæringer, som hr. Keld Albrechtsen ikke på forhånd havde regnet med, men nu er hans sorte livssyn blevet overhalet af regeringen på dette område, og det siger temmelig meget om, hvad det er, regeringen er i gang med, når den kan forbløffe hr. Keld Albrechtsen med nye rædsler, der ikke var forudset.
Jørgen Arbo-Bæhr (EL), 2005-06-09:
Jeg kunne godt tænke mig at vide, om det ifølge hr. Bent Bøgsted er spild af tid, fordi det jo bare handler om, at man skal have ansat de bedst kvalificerede, og om det i virkeligheden er hr. Bent Bøgsteds holdning, at den slags arbejde skal stoppe i den nye beskæftigelsesindsats.
Henriette Kjær (KF), 1999-01-21:
Når vi på den ene side gør alt, hvad vi kan, for at holde liv i for tidligt fødte, er det paradoksalt, at vi tillader aborter på levedygtige fostre. Men jeg vil nu også sige, at selv om man ikke kunne eller ville holde liv i de for tidligt fødte, ja, så er det grotesk at foretage en abort så langt henne i graviditeten, at der er tale om et levedygtigt barn. Jeg har fuld forståelse for, at man foretager sene aborter for fostre, der ikke ville kunne leve uden for moderens livmoder.
Steen Gade (SF), 1999-04-07:
Her synes jeg, det ville være vældig vigtigt, at vi både får nogle penge, som kan bruges til forskning i alternative metoder og alternative stoffer, og at vi får et økonomisk incitament - som det hedder i virksomhederne og vel også hos os som forbrugere - til at opføre os så miljøvenligt som overhovedet muligt.
Lene Espersen (KF), 2011-02-02:
Jeg vil sige til hr. Frank Aaen, at for så vidt angår det første spørgsmål, er min klare holdning – og den bliver dækket af samtlige EU's udenrigsministre og for øvrigt af den amerikanske administration og for øvrigt også de fleste andre regeringer rundtomkring på jordkloden – at det, vi kan gøre, er at støtte de demokratiske kræfter i ord og i handling og lægge pres på regimet i Egypten her og nu, ligesom vi kan gøre det i forhold til de øvrige lande, hvor der er protestbevægelser i gang.
Morten Bødskov (S), 2011-06-21:
Men her siger direktøren for Dansk Industri, Karsten Dybvad, følgende: »Danmark kan ikke få et erhvervsliv i verdensklasse med en sådan uheldig signalgivning. Grænseaftalen understøtter hverken åbenhed eller internationalisering, men sender det modsatte signal.«
Lissa Mathiasen (S), 2002-01-15:
Det er ikke sjovt at skulle stå frem og sige. Derfor mener jeg rent faktisk, at det med de henvendelser, der er kommet - vi kan også se det på de høringssvar, der ligger - er rigtigt at gribe ind. Jeg er nødt til at sige, også i forhold til den debat der har været her i dag: Der er altså ingen begrænsninger andet end for de mennesker, der rent faktisk ønsker at udnytte andre menneskers boligbehov.
Morten Østergaard (RV), 2017-10-05:
Det, jeg siger, er, at det var åbenlyst i det udspil, vi lavede, men ikke åbent nok i diskussionen, fordi så mange er efterladt med et andet indtryk, at reformens tilblivelse beroede på, at lærerne underviste flere timer end under den gældende overenskomst.
Morten Messerschmidt (DF), 2019-10-31:
Så hvis regeringen virkelig mener det, som udenrigsministeren siger, nemlig at man ønsker at stoppe optagelsesforhandlingerne, så håber jeg da, at beskeden er sendt af sted til Bruxelles, og at det kører på alle internationale nyhedsmedier, når jeg kommer ned fra talerstolen her, for så er det i sandhed en god dag.
Marianne Jelved (RV), 2001-04-25:
Og regeringen finder det positivt, at Kommissionen selv er opmærksom på, at indførelse af en grænseoverskridende fradragsret hænger nøje sammen med indførelsen af et system med automatisk informationsudveksling. Men regeringen er ikke enig med Kommissionen eller med hr. Frank Dahlgaard - via spørgsmålet her i dag - om, at det er i strid med EU-retten på det foreliggende grundlag at nægte fradragsret for indbetaling af udenlandske pensionsordninger.
Helge Adam Møller (KF), 2002-05-24:
Det er jo også klart og tydeligt anført, men man glemmer jo tilsyneladende, at det ikke koster flere pladser i dansk fængselsvæsen i efteråret i år, for loven træder først i kraft om et par måneder, og så er det altså noget, man lægger oven på en straf, der måske tidligere var 1 år, og så bliver den, hvis det er voldtægt, udvidet med yderligere 1 år.
Villy Søvndal (SF), 2012-11-23:
Vi er i en situation, hvor der er væsentlig færre tilfangetagne, end hvis vi går et år eller to år tilbage, og hvor der er væsentlig flere tilfangetagne pirater, men hvor vi også anerkender, at skal vi det til livs, er vi også dér nødt til at tage fat på nogle af de grundlæggende årsager til det.
Elisabeth Geday (RV), 2006-01-18:
Jeg er også nødt til at sige, når det hele tiden bliver nævnt, at det er arbejdsmarkedets parter, der har indgået en aftale, at vi jo ikke skal lægge skjul på, at det er den aftale mellem LO og DA, som vi i høj grad i fællesskab har kalkeret i forligskredsen.
Pernille Blach Hansen (S), 2004-11-10:
På det foregående spørgsmål fik vi jo nærmest det svar her til sidst, at fordi regeringen sammen med Dansk Folkeparti har besluttet, det skal være sådan, så bliver det sådan; selv om hele gymnasieverdenen måske mener det modsatte, og selv om der er flere andre, der mener, det ikke er hensigtsmæssigt, så bliver det sådan.
Jesper Langballe (DF), 2006-05-04:
Jeg må sige, at for os er den folkekirkelige civilregistrering først og fremmest en ordning til gavn for borgerne, en ordning, hvorved man i meget vidt omfang undgår dobbeltregistrering og samtidig undgår, at folk skal rejse ufattelig langt for at blive registreret.
Martin Lidegaard (RV), 2024-01-23:
Men ikke så snart havde klimaministeren og fødevareministeren holdt den pressekonference, før de eksperter, der stod bag de tal, sagde: Hallo, vi har jo ringet til ministeriet og sagt, at det kan man slet ikke glæde sig over endnu, for til gengæld tyder meget på, at de jorder, der er tilbage, udleder mere, end vi troede, så vi ved ikke, hvor det her ender henne – i et samlet plus eller minus.
Marianne Jelved (RV), 2014-10-22:
Jeg må sige, at Danmarks Radio har en ledelsesopgave, og det er at disponere de midler, der er stillet til rådighed for Danmarks Radio i den næste 4-årige periode, og de må indrette den måde, de organiserer sig på, den prioritering de gør, så de kan opfylde de krav, medieaftalen pålægger dem.
Jens Rohde (V), 2001-12-06:
Vi skal bygge et samfund, hvor der er et fælles, men også et individuelt ansvar, et ansvar for at løse en lang række opgaver, men også et samfund, hvor det enkelte menneske har så stor frihed og så mange valgmuligheder, at der bliver plads til at folde paletten af talenter ud, frihed til forskellighed og plads til udfoldelse og mulighed for at forme sin egen tilværelse, så der bliver både mentalt og økonomisk overskud til det individuelle og det fælles ansvar.
Inger Støjberg (V), 2016-02-10:
Jeg har jo selv sammen med bl.a. hr. Christian Langballe været med til at indgå en ny aftale om netop statsborgerskab og indfødsret her i efteråret, hvor der blev strammet op på en lang række områder, og det er jeg meget glad for at der blev, og jeg syntes, det var et utrolig godt og konstruktivt samarbejde, vi havde om det.
Karina Lorentzen Dehnhardt (SF), 2020-05-27:
Men noget af det, som Kolding påpeger, er, at de ligger i et centrum for logistik: Der er enormt meget transport, de har en international lufthavn – for der skal jo højst sandsynligt også være en luftbro, som der har været – og de har en central beliggenhed i landet op mod tre politikredse.
Poul Erik Dyrlund (S), 1998-01-16:
Det, der får mig til at bede om en kort bemærkning, er fru Vibeke Kiils bemærkninger om forsørgelsen, idet hun siger, at 65 pct. af eleverne på folkehøjskolerne forsørger sig selv. Og dér er jeg lidt uvidende, og derfor spørger jeg: Hvem forsørger resten? Hun siger også, at kun 7 pct. af eleverne på daghøjskolerne forsørger sig selv.
Pernille Vermund (NB), 2022-05-05:
Vi har i øvrigt, som jeg indledte med at sige, en situation i dag, hvor vi har et arbejdsmarked, der skriger på arbejdskraft, og i det lys, og i lyset af at uanset hvad vi gør af krumspring for at forsøge at integrere folk på vores arbejdsmarked, som ikke vil det, har det ikke virket, er det for mig og Nye Borgerlige helt vanvittigt, at vi skal bruge danske skattekroner på at betale bonusser til danske virksomheder, der skal tage imod arbejdskraft.
Ole Birk Olesen (LA), 2019-11-12:
Jeg vil også glæde mig over, at der er så bredt et flertal i Folketinget for at løse den her problemstilling, for der er jo ingen, der er tjent med, at forældre, som gerne vil tage sig af deres handicappede børn, også efter at de fylder 18 år, vælger at sende de børn på en døgninstitution, hvis de i virkeligheden ville foretrække at beholde barnet derhjemme, hvilket både for barnet efter alt at dømme ville være det bedste, men sådan set også for den offentlige økonomi ville være det bedste, fordi en døgninstitution er meget dyrere end at yde en forholdsvis minimal hjælp til overvågning i eget hjem.
Villy Søvndal (SF), 2009-04-16:
Jeg tror egentlig, De Konservative vil være med, ligesom vi jo sammen - jeg tror i øvrigt, det var den gang, fru Henriette Kjær var socialminister - gjorde en indsats for at støtte bl.a. Livslinien og andre, der arbejdede med selvmordstruede.
Tom Behnke (FRI), 1999-12-07:
Og det kan for så vidt være to kommuner, der ligger lige ved siden af hinanden, eller det kan være folk, som dybest set er naboer, men hvor den ene vælger at gå på den ene skole, og den anden vælger at gå på en anden skole, og deltagerbetalingen er vidt forskellig.
Frank Dahlgaard (UP), 2001-03-21:
Og jeg forstår ikke, at hr. Claus Larsen-Jensens parti bare vil afvise det ønske, der længe har været om at få uvildige statsretseksperter eller uvildige juridiske eksperter til at afgøre spørgsmålet, om det her kan køres igennem uden en folkeafstemning ifølge grundloven.
Karsten Nonbo (V), 1998-10-20:
Jeg skal heller ikke lade være med at udtrykke en vis bekymring over, at når man som nyvalgt glæder sig til at gå ind i Retsudvalgets arbejde, så er det første, man ser i et lovkatalog, forslag om mindre isolationsfængsling, forslag om lempelser for prøveløsladelse, forslag om, at fængsledes kontakt til samfundet skal udvides, og forslag om, at visse reguleringer inden for Direktoratet for Kriminalforsorgen nu pludselig skal regelreguleres ved lov.
Jørgen Estrup (RV), 1999-09-07:
Det er en helt anden snak, og jeg tror, hr. Thulesen Dahl skulle sætte sig ind i, hvordan man i dag kan gøre rede for anvendelsen af det sidste politiforligs ekstra ressourcer, for det viser noget om, at det er meget fornuftigt at stille nogle bestemte krav om øget effektivitet for at få den politiindsats, som jeg i hvert fald ønsker skal være mere synlig i Danmark.
Henrik Sass Larsen (S), 2002-10-23:
Spørgsmålet til skatteministeren er stillet, fordi vi i sidste folketingssamling vedtog ganske mange skattelove, og fordi vi fra Socialdemokratiets side i sager om omkostningsgodtgørelse, kunstkøb m.v. gang på gang i denne sal og også i udvalget og via deputationer fremhævede, at her var der altså tale om lovsjusk, her ville det gå galt, når det kom ud i det virkelige liv.
Peder Hvelplund (EL), 2024-10-09:
For det er da en problemstilling, at der er virksomheder, som tjener kassen på at producere de her vacciner, når vi samtidig kan se, at det så betyder, altså fordi man prissætter det så højt, at man ikke kan sikre adgang til vacciner i lav- og mellemindkomstlande, og når det er en forudsætning for, at vi også herhjemme kan undgå en global pandemi.
Marianne Jelved (RV), 2012-09-06:
Nu har Venstre jo været med til lave et skattereformudspil her for nogle måneder siden, og deri indgår en ophævelse af skattestoppet, sådan som Radikale definerer det, for der har Venstre indvilliget i at hæve afgifterne med 1,8 mia. kr. frem til 2020.
Elisabeth Geday (RV), 2007-04-19:
Her synes jeg også, det er godt, at man nu går ind her og belønner de virksomheder, som evner at have et så godt arbejdsmiljø, at de ikke på nogen måde overtræder loven, og at man belønner dem på en måde, så de får en lavere præmie i de øvrige forsikringer.
Eva Flyvholm (EL), 2019-10-09:
Jeg synes for det første, at det er en dybt usympatisk tilgang til andre mennesker, og for det andet, at det er meget urealistisk, at ordføreren tror, at bare fordi man indfører et asylstop, vil der ikke være mennesker ude i verden, som har behov for hjælp og støtte til faktisk at leve deres liv dér, hvor de er.
Søren Egge Rasmussen (EL), 2021-04-26:
Igen vil jeg sige: Jamen det er jo godt at forsøge at få en ordning til at blive bedre, men det kunne måske være fint at få det konkretiseret, så vi kan få et klarere billede af, om man er på vej til at løse nogle væsentlige problemer eller ej.
Mads Olsen (SF), 2026-01-29:
Men jeg har jo også den klare forventning, at man, selv hvis man kommer og det bliver behandlet under den her særlig hurtige screening, så stadig væk vil have ret til asyl, såfremt man har et beskyttelsesbehov, og det er jo klart, at vi så skal forfølge, hvordan det bliver udfoldet i praksis.
Simon Emil Ammitzbøll (UFG), 2009-02-19:
Jeg vil bare i al stilfærdighed spørge, om ministeren kan bekræfte de tal, der har figureret, med hensyn til at det i øjeblikket skulle være ca. 40 pct. af dem, der får tildelt dansk statsborgerskab, som i sidste ende alligevel ikke kan blive løsnet fra deres hidtidige statsborgerskab og derfor i virkeligheden allerede nu får dobbelt statsborgerskab, altså ca. 40 pct., er det korrekt?
Dennis Flydtkjær (DF), 2018-11-22:
Det, der så står tilbage, er, hvad vi så gør i stedet for, og der synes jeg jo, at det var en god og fantastisk måde, man gjorde det på på sommerhusområdet, hvor man har lavet aftaler – eller her kunne man faktisk pålægge dem det, fordi det er et dansk selskab, men det kan man ikke, når det bl.a. er Airbnb, som ikke er fastdriftet.